Slovenský kras nasjonalpark

Slovenský kras nasjonalpark (slovakisk: Národný park Slovenský kras; «Slovakiske karst nasjonalpark») er en nasjonalpark i det sentral-østlige Slovakia. Parken ble opprettet 1. mars 2002 og har et areal på 346,11 km², med en buffersone på 117,41 km². Den ligger i fjellene Slovenský kras, en del av De slovakiske malmfjellene. Sammen med den ungarske Aggtelek nasjonalpark dekker den et av de største karstområdene i Sentral-Europa. Nasjonalparken er kjent for sine fjellformasjoner og mange grotter, kløfter, juv og andre karstformasjoner. Noen av grottene tilhører UNESCOs verdensarv-oppføringen Grottene i Aggtelek karst og Slovakisk karst. Parkens administrasjon holder til i Brzotín. Referanser Eksterne lenker (sk) Offisielt nettsted (en) Slovak Karst National Park – kategori av bilder, video eller lyd på Commons